Κεμίν

Το Κεμίν (μέχρι τις 6 Μαρτίου 1992 ονομάζονταν Μπιστρόβκα)  είναι μια μικρή πολη στο βορειοανατολικό Κιργιστάν η οποία αποτελεί το διοικητικό κέντρο της Επαρχίας Κεμίν της περιφέρειας Τσούι και είχε πληθυσμό 10,354 κάτοικοι το 2021. Το Κεμίν βρίσκεται σε απόσταση 95 χλμ  ανατολικά της Μπισκέκ, στην αριστερή όχθη του  ποταμού Ταλάς ,στην κοιλάδα Τσούi, χτισμένο κατά μήκος του αυτοκινητόδρομου αλλά και του σιδηρόδρομου Μπισκέκ-Μπαλικτσί, σε υψόμετρο 1.123 μέτρων πάνω από την επιφάνεια της θάλασσας.

Στη σοβιετική εποχή, χτίστηκαν στο Κεμίν μια σειρά από βιομηχανικές επιχειρήσεις που σχετίζονταν με την ηλεκτρολογία, το λινέλαιο, τα οικοδομικά υλικά καθώς και εργοστάσια ψωμιού αλλά και ορυχείο εξόρυξης χρυσού. Πολλές όμως από αυτές τις επιχειρήσεις σταμάτησαν σε μεγάλο βαθμό τη λειτουργία τους μετά την κατάρρευση της Σοβιετικής Ένωσης. Επακολούθησε η αναχώρηση πολλών Ρώσων από την πόλη και από το Κιργιστάν γενικότερα, κι ο πληθυσμός του Κεμίν μειώθηκε επίσης από σχεδόν 14.000 το 1989 σε λίγο περισσότερο από 8.000 το 2009. 

Το Κεμίν ιδρύθηκε το 1912 με το όνομα  Kyshtak , το 1954, έλαβε το καθεστώς οικισμού αστικού τύπου και το 2012 και απέκτησε το καθεστώς πόλης.

Πληθυσμός

Διάσημοι κάτοικοι
Ασκάρ Ακάγιεβιτς Ακάγιεφ (γεννημένος τη 10η Νοεμβρίου 1944), πρώτος πρόεδρος του Κιργιστάν,
Μπολότ Μπεϊσεναλίεφ (25 Ιουνίου 1937 - 18 Νοέμβριου 2002), Κιργίσιος κινηματογραφιστής, ηθοποιός θεάτρου και κινηματογράφου.
 Σαντιμπακάσοφ Κεμέλ Αμάνοβιτς – Κιργίσιος, Σοβιετικός, πολιτικός, πρώτος γραμματέας της περιφερειακής επιτροπής Τιέν Σαν του ΚΚΣΕ.
 Κοζοναλίεφ, Κουμπατμπέκ Αζάτοβιτς - Στρατιωτικός Εισαγγελέας της Δημοκρατίας της Κιργιζίας (2000-2003).
Ζαμανγκούλοφ, Ακυλμπέκ Ζεκσένοβιτς - πολιτική προσωπικότητα του Κιργιστάν, βουλευτής του Βουλής (Jogorku Kenesh) της Δημοκρατίας της Κιργιζίας.
Πετσέρσkι, Αλεξάντερ Αλεξάντροβιτς - Σοβιετικός και Ρώσος αθλητής διάθλου, πέντε φορές πρωταθλητής της ΕΣΣΔ και δύο φορές πρωταθλητής της Ρωσίας.  Επίτιμος Προπονητής της Ρωσίας. 
Νεμτσέφ, Ιβάν Σπιριντίνοβιτς - αντισυνταγματάρχης του Σοβιετικού Στρατού, συμμετέχων στον Μεγάλο Πατριωτικό Πόλεμο, Ήρωας της Σοβιετικής Ένωσης (1943).

Παραπομπές

 Πόλεις της Κιργιζίας
 Περιφέρεια Τσούι
Κατοικημένες περιοχές στην Περιφέρεια Τσούι